16.6.2022.
HR
Službeni list Europske unije
L 161/33
(42)
Ta se tvrdnja razmatra u uvodnoj izjavi 256.
(43)
Nakon objave društvo Tata Metaliks Limited tvrdilo je da se podaci iz zahtjeva za reviziju koji se odnose na podatke o industriji Unije i uvoz odnose na razdoblje od srpnja 2019.
do lipnja 2020.
Međutim, u Obavijesti o pokretanju postupka definirano je da je razdoblje ispitnog postupka revizije trajalo od siječnja 2020.
do prosinca 2020.
Društvo je smatralo da su podnositelji zahtjeva trebali ažurirati zahtjev za reviziju zbog predstojećeg isteka mjera na temelju razdoblja ispitnog postupka revizije definiranog u Obavijesti o pokretanju postupka i da su se ti podaci trebali staviti na raspolaganje stranama.
Budući da stranama nije dostavila ažurirani zahtjev za reviziju, društvo je smatralo da je Komisija prekršila članak 12.1.2. i članak 12.1.3.
Sporazuma WTO-a o subvencijama i kompenzacijskim mjerama („Sporazum o subvencijama i kompenzacijskim mjerama”).
(44)
Prvo, uobičajena je praksa Komisije da nalaze temelji na najnovijim dostupnim podacima.
Ti podaci ne odgovaraju nužno razdoblju definiranom u zahtjevu za reviziju zbog predstojećeg isteka mjera jer u trenutku podnošenja zahtjeva za reviziju možda nisu bili dostupni.
Sporazum o subvencijama i kompenzacijskim mjerama ne sadržava odredbe na temelju kojih bi Komisija bila dužna temeljiti svoje nalaze na istom razdoblju koje je definirano u zahtjevu za reviziju zbog predstojećeg isteka mjera.
Drugo, sve strane mogle su dostaviti primjedbe na nalaze i dokaze koji su se odnosili na razdoblje ispitnog postupka revizije definirano u Obavijesti o pokretanju postupka za vrijeme ispitnog postupka.
Komisija je stoga smatrala da nije prekršila ni postupovna prava ni Sporazum o subvencijama i kompenzacijskim mjerama te je odbacila tu tvrdnju.
(45)
Društvo Tata Metaliks Limited uputilo je i na činjenicu da je Komisija odbacila njegove primjedbe na pokretanje postupka jer su podnesene nakon roka navedenog u Obavijesti o pokretanju postupka (vidjeti uvodnu izjavu 28.).
Prema njegovu mišljenju rok bi se primjenjivao tek nakon primitka revidiranih podataka podnositelja zahtjeva koji bi se odnosili na razdoblje ispitnog postupka revizije kako je definirano u Obavijesti o pokretanju postupka.
Društvo Tata Metaliks Limited tvrdilo je i da je „ustaljeno načelo prirodne pravde” i „ustaljeno pravno stajalište u svim nadležnostima” da se podnesci o pravnim pitanjima mogu podnijeti nakon isteka rokova.
(46)
Kako je objašnjeno u uvodnoj izjavi 44., razdoblje ispitnog postupka revizije odnosilo se na najnovije razdoblje za koje su podaci bili dostupni, a to razdoblje ne odgovara uvijek početnoj procjeni zahtjeva za reviziju.
Nadalje, rok iz Obavijesti o pokretanju postupka odnosio se izričito na datum objave Obavijesti, a ne na neki drugi datum, kao što je datum dostave bilo kakvih informacija koje dostavlja neka strana.
Rok iz Obavijesti o pokretanju postupka ne razlikuje se za pravna pitanja i činjenična pitanja, već se na obje vrste pitanja primjenjuje na isti način.
Komisija je stoga odbacila tu tvrdnju. 2.
PREDMETNI PROIZVOD I ISTOVJETNI PROIZVOD
2.1 Predmetni proizvod (47)
Predmetni proizvod isti je kao i u početnom ispitnom postupku, odnosno cijevi od duktilnog lijevanog željeza (poznato i kao sferoidno grafitno lijevano željezo) („duktilne cijevi”), osim cijevi od duktilnog lijevanog željeza bez unutarnje i vanjske obloge („neobložene cijevi”), podrijetlom iz Indije, koje su trenutačno razvrstane u oznake KN ex 7303 00 10 (oznaka TARIC 7303 00 10 10) i ex 7303 00 90 (oznaka TARIC 7303 00 90 10) („predmetni proizvod”).
(48)
Duktilne cijevi upotrebljavaju se za opskrbu pitkom vodom, odlaganje otpadnih voda i navodnjavanje poljoprivrednog zemljišta.
Voda se kroz duktilne cijevi može provoditi s pomoću pritiska ili gravitacijom.
Cijevi mogu biti promjera od 60 mm do 2 000 mm i duge 5,5, 6,7 ili 8 metara.
Obično su iznutra obložene cementom ili drugim materijalima, a izvana su obložene cinkom, obojene ili oblijepljene vrpcom.
Glavni su krajnji korisnici javna komunalna poduzeća.
2.2 Istovjetni proizvod
(49)
Kako je utvrđeno u početnom ispitnom postupku, ovim je ispitnim postupkom revizije zbog predstojećeg isteka mjera potvrđeno da sljedeći proizvodi imaju ista osnovna fizička, kemijska i tehnička svojstva te iste osnovne namjene: — predmetni proizvod; — proizvod koji se proizvodi i prodaje na domaćem tržištu predmetne zemlje; i — proizvod koji u Uniji proizvodi i prodaje industrija Unije.